पाएं अपने शहर की ताज़ा ख़बरें और फ्री ई-पेपरडाउनलोड करें
लोजपा नेता अनिल उरांव की हत्या मामले का मास्टरमाइंड अंकित यादव की गिरफ्तारी के लिए पुलिस पूर्णिया सहित तीन जिलों सुपौल, अररिया व कटिहार में संभावित ठिकानों पर लगातार छापेमारी कर रही है।
सोमवार को केहाट पुलिस ने अनिल उरांव हत्या मामले में गिरफ्तार तीन आरोपियों दुलारी खातून उर्फ रानी, मो. सादिक उर्फ राहुल व चुनमुन झा उर्फ बटेसर को न्यायिक हिरासत में भेज दिया है। एसपी दयाशंकर ने बताया कि जल्द ही तीनों को रिमांड पर लेकर अनिल उरांव हत्या मामले में पूछताछ की जाएगी। एसपी ने बताया कि लोजपा नेता अनिल उरांव की हत्या मामले की गुत्थी सुलझाने के लिए पुलिस लगातार छापेमारी कर रही है। अनिल को दुलारी खातून ने ही फोन कर अपने घर पर बुलाया था, जहां से उसका अपरहण किया गया था। गौरतलब है कि 29 अप्रैल को अपहरण के बाद अनिल उरांव के मोबाइल से ही फोन कर अपराधियों ने 10 लाख रुपए की फिरौती मांगी थी।
बताया जाता है कि अपहरण के दूसरे ही दिन अपराधियों ने अनिल उरांव की गला दबाकर हत्या कर दी थी। इसके बाद लाश केनगर थाना क्षेत्र के झुन्नी इस्तम्बरा पंचायत के भूटहा मोड़ से आगे डंगराहा में गाड़ दिया था। पुलिस ने बताया कि अनिल उरांव के मोबाइल पर किए गए फोन आदि का नम्बर निकालकर जब इसकी जांच की गई तो एक के बाद एक करके तीन लोगों को गिरफ्तार किया गया। गिरफ्तारी के बाद तीनों से जब पुलिस ने कड़ाई से पूछताछ शुरू की तो अनिल उरांव की हत्या हो जाने की बात कबूल किया और पुलिस को वह स्थान बताया जहां अनिल की लाश को गाड़ा गया था। एसपी ने कहा जल्द मामले का खुलासा होगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva zho_Hant eng_Latn